Aga  mis sellest. Palju sandim oli see, et kui Pentax jäi kenasti kolmjalale, siis "hiinlane" üritas esimese hooga ninali kukkuda - selle statiivikinnitus ei asu kaugeltki raskuskeskmes. Kiire pilk okulaaridesse… ja hiinlane kolis oma kenasse kotti tagasi. Inimesed, kes oma silmadest kasvõi natuke hoolivad, ei peaks sellist saasta endale ostma.  Pentaxi toru võimalusi proovisin nii mere ääres kui öösel taevast vaadeldes ning seda julgen ma küll kõikidele soovitada. Kui PF-80EDA (19690 krooni) liig kalliks jääb, hankige endale tagasihoidlikum PF-63EDA koos 15-45x suurendusi võimaldava okulaariga (kokku 5490 krooni) või mõni tõsisem binokkel. Vähemalt ei tule teil erinevalt Hiina imedele raha raisanutest oma ostu kahetseda.